**พัฑฒิดา จิราธิวัฒน์**(สกุลเดิม: วงศ์โฆษวรรณ; เกิด 8 มีนาคม พ.ศ. 2534) ชื่อเล่น **มินนี่** เป็นนักร้องและนักแสดงชาวไทยเชื้อสายจีน

ประวัติ
-------

### ชีวิตส่วนตัว

**พัฑฒิดา จิราธิวัฒน์** เกิดเมื่อวันศุกร์ที่ 8 มีนาคม พ.ศ. 2534 เข้าเรียนระดับอนุบาลที่โรงเรียนวรรณสว่างจิต จากนั้นจึงจบการศึกษาระดับประถมศึกษาและมัธยมศึกษา จากโรงเรียนสารสาสน์วิเทศศึกษา (แผนการเรียนอังกฤษ – คณิตศาสตร์) สำเร็จการศึกษาจาก มหาวิทยาลัยธรรมศาสตร์ โครงการพิเศษของคณะศิลปศาสตร์ สาขาอังกฤษ – อเมริกันศึกษา (British and American Studies) (หลักสูตรนานาชาติ)
ปัจจุบัน (พ.ศ. 2558) เป็นพนักงานต้อนรับบนเครื่องบิน แอร์โฮสเตรส ของสายการบิน Qatar Airways

### งานบันเทิง

พัฑฒิดา จิราธิวัฒน์ เข้าวงการสายดนตรีจากวงดนตรีชื่อว่า ซิสก้า (อังกฤษ: Siska) (พ.ศ. 2550) คู่กับชลธร ปรัชญารุ่งโรจน์ (แจม) เป็นศิลปินคู่ดูโอสังกัดค่ายกามิกาเซ่ ในเครือของบริษัทอาร์เอส โดยคำว่า ซิสก้า มาจากการรวมกันระหว่างคำว่า "ซิสเตอร์" (น้องสาว หรือ พี่สาว) กับ "ค่ะ" (หางเสียงของผู้หญิง) จึงได้แปลได้ว่า "เป็นน้องสาวค่ะ" ซึ่งมีผลงาน อัลบั้มชื่อว่า ลิปซ์โปรเจกต์ (อังกฤษ: Lips Project) ซึ่งวงซิสก้า มีผลงานในอัลบั้มอยู่ 4 เพลง ได้แก่ อย่ามากมาย, มีอีกคนไหม, ต่อจากคำว่ารัก, My Space และใน พ.ศ. 2551 ค่ายกามิกาเซ่ ได้ออกอัลบั้มที่ชื่อว่า Friendship Never Ends ซึ่ง พัฑฒิดา จิราธิวัฒน์ ได้ร่วมขับร้องกับศิลปินในค่ายกามิกาเซ่ จำนวน 2 เพลงได้แก่ เพลงรัก, เพื่อนกัน...ฉันรักเธอ

ต่อมาใน พ.ศ. 2552 พัฑฒิดา จิราธิวัฒน์ ได้ร่วมวงกับ 6 หญิงสาว ในชื่อวงและอัลบั้ม เซเวนเดส์ (อังกฤษ: Seven days) เป็นโปรเจกต์พิเศษจากค่ายกามิกาเซ่ ประกอบด้วย พัฑฒิดา จิราธิวัฒน์, พรปวีณ์ นีระสิงห์, เขริกา โชติวิจิตร, พิมประภา ตั้งประภาพร, ชรัฐฐา อิมราพร, ปัญญริสา เธียรประสิทธิ์, และจามิล่า พันธ์พินิจ มารวมตัวกัน เปิดตัวซิงเกิลแรก เพลง ภาวะโลก Luv, ไม่มีวันไหนไม่ใช่ของเธอ ซึ่งทั้งสองเพลงร้องโดยศิลปินทั้ง 7 คน และเพลง คนใหม่ของฉัน ขับร้องโดย มิน พัฑฒิดา จิราธิวัฒน์ ซึ่งทำให้ พัฑฒิดา จิราธิวัฒน์ ได้มีผลงานด้านโฆษณา ร่วมกับวงเซเวนเดส์ 2 ชิ้นได้แก่ โฆษณาขนมปาร์ตี้, โฆษณาโทรศัพท์มือถือ GNET G101

ต่อมาใน พ.ศ. 2553 พัฑฒิดา จิราธิวัฒน์ ร่วมกลุ่มกับศิลปินจากค่ายกามิกาเซ่ 2 คน ได้แก่ พิมประภา ตั้งประภาพร (พิม), เขริกา โชติวิจิตร (จินนี่) เป็นเกิร์ลกรุ๊ปวงใหม่ในนาม สวีต ดี (อังกฤษ: SWEE:D) ในเดือนมิถุนายน ปี 2553 เปิดตัวครั้งแรกใน "KamiKaze Wave Concert" ในวันเสาร์ที่ 26 มิถุนายน พ.ศ. 2553 ณ อินดอร์สเตเดี้ยม หัวหมาก ในซิงเกิลเพลงแรก "ห้าม (Stop it)" และได้ปล่อยผลงานเพลงออกมาอย่างต่อเนื่อง ได้แก่ ฉากเรียกน้ำตา (Sad Scene), พลิกล็อกที่หัวใจ (Unexpected) เป็นต้น และในปี พ.ศ. 2554 อัลบั้ม I Love Kamikaze #3 มีผลงานสุดท้ายของวงสวีต ดี รวมอยู่ในอัลบั้มด้วย นอกจากงานด้านดนตรีแล้ว พัฑฒิดา จิราธิวัฒน์ มีผลงานละคร 2 เรื่องได้แก่ ละครเรื่อง บัวปริ่มน้ำ (พ.ศ. 2549) และละครเรื่อง ล่องเรือหารัก (พ.ศ. 2551) รวมถึงผลงานการแสดงในมิวสิกวิดีโอของเพื่อนร่วมค่ายกามิกาเซ่ อาทิเช่น มิวสิกวิดีโอ เด็กวุ่นวาย ของศิลปิน โฟร์-มด, มิวสิกวิดีโอ เพลง MSN ของศิลปิน เฟย์ ฟาง แก้ว, มิวสิกวิดีโอ เพลง เลอะเลือน ของศิลปิน แบล็คแจ็ค (อดีตสมาชิกของไนซ์ ทู มีท ยู) เป็นต้น 

ปัจจุบัน พัฑฒิดา จิราธิวัฒน์ ได้ออกจากการเป็น ศิลปินของค่ายกามิกาเซ่ ในเครือของบริษัทอาร์เอส เพื่อทำการศึกษาต่อ

**ภาพของ พัฑฒิดา จิราธิวัฒน์  
จากอัลบั้ม เซเวนเดส์ (อังกฤษ: Seven days) (พ.ศ. 2552)**
**ภาพของ พัฑฒิดา จิราธิวัฒน์  
ในฐานะสมาชิกวงสวีตดี (อังกฤษ: SWEE:D) (พ.ศ. 2553)**

การศึกษา
--------

* **ระดับอนุบาลศึกษา** โรงเรียนวรรณสว่างจิต
* **ระดับประถมศึกษา** โรงเรียนสารสาสน์วิเทศศึกษา
* **ระดับมัธยมศึกษา** โรงเรียนสารสาสน์วิเทศศึกษา
* **ระดับปริญญาตรี** คณะศิลปศาสตร์ มหาวิทยาลัยธรรมศาสตร์ สาขาอังกฤษ – อเมริกันศึกษา (British and American Studies) (หลักสูตรนานาชาติ)

ผลงาน
-----

### เพลง

* **อัลบั้ม ลิปซ์โปรเจกต์ (Lipz Project) (พ.ศ. 2550)**

ลิปซ์โปรเจกต์เป็นการรวมตัวของ 7 สาวจากค่ายกามิกาเซ่ และในอัลบั้มนี้ สองสาวคู่ดูโอวง ซิสก้า (Siska) สังกัดค่ายกามิกาเซ่ ซึ่งประกอบด้วย พัฑฒิดา วงศ์โฆษวรรณ และชลธร ปรัชญารุ่งโรจน์ ได้มีผลงานเพลงรวมอยู่ด้วย จำนวน 4 เพลง อันได้แก่  

1. อย่ามากมาย (ขับร้องโดย ซิสก้า)
2. มีอีกคนไหม (ขับร้องโดย ซิสก้า)
3. ต่อจากคำว่ารัก (ขับร้องโดย ซิสก้า)
4. My Space (ขับร้องโดย รวมศิลปินลิปซ์โปรเจกต์)
* **อัลบั้ม กามิกาเซ่ เฟรนด์ชิป เนเวอร์ เอนดส์ (Kamikaze Friendship Never Ends) (พ.ศ. 2551)**

อัลบั้มพิเศษ "Kamikaze Friendship Never Ends" (กามิกาเซ่ เฟรนด์ชิป เนเวอร์ เอนดส์) ซึ่ง พัฑฒิดา วงศ์โฆษวรรณ ได้เข้าร่วมร้องเพลงรวมกับศิลปินในค่ายกามิกาเซ่ จำนวน 2 เพลง อันได้แก่  

1. เพลงรัก (ขับร้องโดย รวมศิลปินกามิกาเซ่)
2. เพื่อนกัน...ฉันรักเธอ (ขับร้องโดย รวมศิลปินกามิกาเซ่)
* **อัลบั้ม Seven days (พ.ศ. 2552)**

เป็นโปรเจกต์พิเศษจากค่ายกามิกาเซ่ เป็นการนำนักร้องหญิง 7 คนในค่าย ประกอบด้วย พรปวีณ์ นีระสิงห์, เขริกา โชติวิจิตร, พิมประภา ตั้งประภาพร, ชรัฐฐา อิมราพร, ปัญญริสา เธียรประสิทธิ์, จามิล่า พันธ์พินิจ, และ พัฑฒิดา วงศ์โฆษวรรณ ซึ่งได้ร่วมร้องเพลงทั้ง 4 เพลง อันได้แก่

1. คนใหม่ของฉัน (ขับร้องโดย มิน - พัฑฒิดา วงศ์โฆษวรรณ)
2. ภาวะโลก Luv (ขับร้องโดย รวมศิลปิน เซเวนเดส์)
3. จะมีสักวันที่เป็นของฉันมั๊ย (ขับร้องโดย รวมศิลปิน เซเวนเดส์)
4. ไม่มีวันไหนไม่ใช่ของเธอ (ขับร้องโดย รวมศิลปิน เซเวนเดส์)
* **อัลบั้ม สวีต ดี (SWEE:D) (พ.ศ. 2553)**

ศิลปินประกอบด้วยสมาชิก 3 คน คือ พัฑฒิดา วงศ์โฆษวรรณ (มิน), พิมประภา ตั้งประภาพร (พิม), เขริกา โชติวิจิตร (จินนี่) ซึ่งมีซิงเกิลทั้งหมด 3 เพลง อันได้แก่   

1. ห้าม (Stop it) (ขับร้องโดย สวีตดี)
2. ฉากเรียกน้ำตา (Sad Scene) (ขับร้องโดย สวีตดี)
3. พลิกล็อกที่หัวใจ (Unexpected) (ขับร้องโดย สวีตดี)
* **อัลบั้ม I Love KamiKaze #3 (พ.ศ. 2554)**

เป็นโปรเจกต์พิเศษจากค่ายกามิกาเซ่ ซึ่ง สวีตดีได้เข้าร่วมในอัลบั้มนี้จำนวน 1 เพลง อันได้แก่   

1. ห้าม (Stop it) (ขับร้องโดย สวีตดี)
### ละครโทรทัศน์

| ปี พ.ศ. | เรื่อง | รับบทเป็น | หมายเหตุ |
| --- | --- | --- | --- |
| พ.ศ. 2549 | **บัวปริ่มน้ำ** | วิลาสิณี (แอน) |  |
| พ.ศ. 2550 | **กงจักรลายดอกบัว** | มาริษา (ษา) |  |
| พ.ศ. 2551 | **ล่องเรือหารัก** | สายใจ |  |

### พิธีกร

* พิธีกรรายการ **กามิกาเซ่ คลับ (อังกฤษ: Kamikaze Club)**

### มิวสิกวิดีโอ

| เพลง | นักร้อง |
| --- | --- |
| เด็กวุ่นวาย | โฟร์-มด |
| หยุดได้ไหม | วง เล้าโลม |
| นะครับ นะคร้าบบบบ | เฟย์ ฟาง แก้ว |
| MSN | เฟย์ ฟาง แก้ว |
| รู้ว่ามีอยู่ก็สายไป | Pixel |
| เลอะเลือน | แบล็คแจ็ค (อดีตสมาชิกของไนซ์ ทู มีท ยู) |
| ไม่รักเธอ | หวาย |
| หน้าเดิม | เฟรม af8 |

### โฆษณา

* โฆษณา ขนมปาร์ตี้ ร่วมกับ เซเวนเดส์
* โฆษณา โทรศัพท์มือถือ GNET G101 ร่วมกับวงเซเวนเดส์

อ้างอิง
-------

1. ↑
2. ↑  ประวัติมีน มีนาพร วงศ์โฆษณวรรณ จาก ilovekamikaze[*ลิงก์เสีย*]
3. ↑  "มีน มีนาพรวงศ์ โฆษณวรรณ สอบเอ็นทรานซ์ติด มหาวิทยาลัยธรรมศาสตร์". คลังข้อมูลเก่าเก็บจากแหล่งเดิมเมื่อ 2012-01-04. สืบค้นเมื่อ 2012-12-16.
4. ↑  ข้อมูลวงดนตรี ซิสก้า
5. ↑  ข้อมูลวงดนตรี ลิปซ์โปรเจกต์
6. ↑  ข้อมูลรายชื่ออัลบั้มของกามิกาเซ่
7. ↑  กามิกาเซ่ ส่งอัลบั้ม Kamikaze Friendship Never Ends
8. ↑  ข้อมูลวงดนตรี เซเวนเดส์
9. ↑  สำหรับอัลบั้ม เซเว่น เดย์ส (Seven Days) หนึ่งโปรเจกต์พิเศษของค่ายกามิกาเซ่
10. ↑  "G-Net เปิดตัวมือถือ G101 Seven Days Seven Color". คลังข้อมูลเก่าเก็บจากแหล่งเดิมเมื่อ 2013-04-03. สืบค้นเมื่อ 2012-12-16.
11. ↑  ข้อมูลวงดนตรี สวีต ดี
12. ↑  สวีตดี (SWEE:D) เปิดใจแถลงข่าว ยุบวง[*ลิงก์เสีย*]





  


| * ด
* ค
* ก
ศิลปินสังกัดกามิกาเซ่ |
| --- |
| เกิร์ลกรุ๊ป | 
* เฟย์ ฟาง แก้ว
* ชิลลี่ไวท์ช็อค
* สวีต ดี
* คิส มี ไฟฟ์

 |
| ดูโอ | 
* โฟร์-มด
* เนโกะ จัมพ์
* นิ้ง-ปิ๊ง
* ซิสก้า
* แคท-แพท
* เอบี ควีน
* สปลิท
* ไปป์-มาก่อน

 |
| ศิลปินเดี่ยว | 
* พายุ
* ขนมจีน
* จามิล่า
* หวาย
* จินนี่
* ธามไท
* ฟ้า
* แครอล
* แต๊งกิ้ว
* เจฟ
* มิณทร์
* กรีน
* พาร์ท
* เติร์ด
* มาร์ค
* แองจี้
* ซีแนน
* ครีมมี่
* เฟรชชิบี้
* เคเคพี
* อัทเทอร์
* เกรซซี่

 |
| ฮิปฮอป | 
* ทรี.ทู.วัน

 |
| บอยแบนด์ | 
* เค-โอติก
* เอกซ์ ไอ เอส
* วี.อาร์.พี

 |
| วงดนตรี | 
* แฟกต์ ยู
* สแควร์ เซอร์เคิล

 |
| โปรเจกต์พิเศษ | 
* ลิปซ์ โปรเจกต์
* เซเวนเดส์
* ทู ไฮ
* มังกีย์ ฮีโร่
* เซเวนเดส์ 2
* เดโม โพรเจกต์
* อริศ(ส)รา
* นิวคอร์เมอร์

 |